Valle Po

Ois Valle Po wead da Obalaff van Po vo de Cottischn Oipn bis zan Eihtritt in de Po-Ebane bezeichnd.

As Toi liegd in da italienischn Provinz Cuneo (Region Piemont) und ghead politisch za da Comunità montana (Gmoavabond) Valli Po, Bronda, Infernotto e Varaita. De Toigmoana san: Crissolo, Oncino, Ostana, Paesana und Sanfront, sowia ban Toiausgong Rifreddo und Martiniana Po.

As Valle Po is nua uma 35 km long und valaffd fost grodlinig west-estli van Oipnnhaptkomm (dea do mid da franzesischn Grenz zammfoid) bis zan Beginn vo da Po-Ebane. Da Toiausgong liegd zwischn de Higl ba Revello und Martiniana Po, uma 8 km westli vo Saluzzo. Do wendd se da Flusslaff noch Noadn in Richtung Turin.

Parallejtela san: as Val Pellice im Noadn und's Valle Varaita im Sidn. Se san um de Hejft lenga, do se eascht zwischn Saluzzo und Turin in an Po mindn.

Zwischn de Quejn van Valle Po und van Valle Varaita liegd oana vo de markantesdn Gipfe vo de Westoipn, da Monviso (Monte Viso) mid 3841 m.

 Literatua 

 Giovanni Allisio: La Preistoria e l’alta Valle Po. Lar Editore, Perosa Argentina 2012.
 Sabine Bade, Wolfram Mikuteit: Piemont Wandern, Michael-Müller-Verlag, Erlangen 2010. ISBN 978-3-89953-566-2
 Sabine Bade, Wolfram Mikuteit, Giro del Monviso – Rund um und kreuz und quer durch die Region des Re di Pietra,  Fernwege.de, Roxheim 2009. ISBN 978-3-941366-11-4

 Im Netz 
 Valle Po, Koartn van Middltei (Ocina-Paesana)

Kategorie:Po (Fluss)